6. Väldi remondivajaduse korral kalleid spetsialiste   See tundub paljude jaoks väga rumal soovitus, sest spetsialist peaks olema keegi, kes oskab väga professionaalselt ja efektiivselt auto probleemidest jagu saada, mis üldkokkuvõttes peaks olema odav ja usaldusväärne. Paraku see kaugeltki nii ei ole.  Kindlasti töötab autoteenindustes väga head ja tasemel personali, kuid sellise väga hea personali tunnitasu on suur ja sellele lisandub korraliku ettevõtte üldkulu ning kasumimarginaal. Paljud tõeliselt head spetsialistid eelistavad seega töötada hoopis omal käel - enda garaažis või töökojas ning neile piisab reklaamiks taskutelefoni omamisest. Vahendid, mida kasutatakse on aga üldjoontes samad, sest ka garaažis töötavatel spetsialistidel on olemas arvutiprogrammid, seadmed ja liidesed kaasaegsete autodega  suhtlemiseks.